
Išrašas

	UKMERGĖS RAJONO SAVIVALDYBĖS ADMINISTRACIJA 

	SAUGAUS EISMO  KOMISIJOS POSĖDŽIO

	PROTOKOLAS 

	

	2018 m. rugsėjo 26 d. Nr. 39-4
Ukmergė 

	


Posėdis įvyko 2018 m. rugsėjo 26 d. 9.00 – 11.30 val. 

Posėdžio pirmininkas – Stasys Jackūnas, Ukmergės rajono savivaldybės administracijos direktorius.

Posėdžio sekretorė – Aida Kravcova, Ukmergės rajono savivaldybės administracijos Viešosios tvarkos ir aplinkosaugos poskyrio vyriausioji specialistė.

Posėdyje dalyvavo komisijos nariai:

Vladas Butkus, Vilniaus aps. VPK Ukmergės r. PK Reagavimo skyriaus viršininkas;

Aidas Dutkus, Ukmergės rajono savivaldybės administracijos Viešosios tvarkos ir aplinkosaugos skyriaus vedėjas, komisijos pirmininko pavaduotojas;

Zita Pečiulienė, Ukmergės miesto seniūnė;

Darius Varnas, Ukmergės rajono savivaldybės tarybos narys.

Posėdyje nedalyvavo:

Gediminas Narbutas, Ukmergės rajono savivaldybės administracijos Statybos ir infrastruktūros skyriaus vedėjas;

Valdas Petronis, Ukmergės rajono savivaldybės tarybos narys; 
Artūras Sakalauskas, Ukmergės rajono savivaldybės administracijos Architektūros ir urbanistikos skyriaus vyriausiasis architektas, l. e. vedėjo pareigas;

Gintaras Plevokas, Ukmergės rajono savivaldybės tarybos narys;

Dainius Vyšniauskas, Vilniaus apskrities priešgaisrinės gelbėjimo valdybos Ukmergės priešgaisrinės gelbėjimo tarnybos viršininkas.

DARBOTVARKĖ:


1. Dėl atlikto kelio Pagojė–Leonpolis rekonstravimo techninio darbo projekto kelių saugumo audito rezultatų.


 
2. Dėl Deltuvos seniūnijos seniūno prašymo įrengti kelio ženklus Nr. 204 „Stop“ Vilties ir Siesikų g.,  Atkočių  k., Deltuvos sen., Ukmergės r. 


3. Dėl UAB „Narbutas Furniture Company“ plėtros direktoriaus prašymo įrengti pėsčiųjų perėją Žiedo g., Ukmergėje.


4. Dėl UAB „TERAGYDA“ direktorės prašymo įrengti neįgaliųjų transportui skirtą stovėjimo vietą automobilių stovėjimo aikštelėje Antakalnio g. 60, Ukmergėje, ir įrengti kelio ženklus Nr. 701 „Medicinos pagalba“.


5. Dėl UAB „Akeso LT“ direktoriaus prašymo leisti įrengti kelio ženklą Kauno g., Ukmergėje.


6. Dėl kolektyvinio gyventojų prašymo įrengti greičio ribojimo kalnelį XXX, Ukmergėje. 


7. Dėl kolektyvinio gyventojų prašymo įrengti greičio ribojimo kalnelius XXX, Ukmergėje.


8. Dėl Ukmergės rajono vartotojų kooperatyvo direktorės prašymo apriboti transporto eismą Giedraičių g., Ukmergėje, prie pastato Kęstučio a. 6.


9. Dėl kelio ženklo „Ribotas greitis“ (30 km/h) įrengimo Žemaičių g., Ukmergėje.


10. Dėl greičio ribojimo Liūnelių k., Vidiškių sen., Ukmergės r.


11. Dėl pėsčiųjų perėjų įrengimo Miškų g., Ukmergėje, (prie Miškų g. 34 namo) ir S. Daukanto g., Ukmergėje, prie Gedimino–S. Daukanto g. sankryžos.


12. Kiti klausimai.


1. SVARSTYTA. Atlikto kelio Pagojė–Leonpolis rekonstravimo techninio darbo projekto kelių saugumo audito rezultatai.


NUTARTA:


1. Pritarti projekte naudojamam kelio skersiniam profiliui, kuris numato vienos eismo juostos važiuojamosios dalies ir vienos pėsčiųjų ir dviratininkų  eismo juostos  įrengimą.


2. Siūlyti naudoti horizontalųjį struktūrinį žymėjimą pėsčiųjų ir dviratininkų eismo juostai nuo važiuojamosios dalies atskirti. 


3. Siūlyti kelkraščius dengti asfalto danga. 


4. Siūlyti projektuotojams numatyti kelyje dviejų greičio mažinimo kalnelių įrengimą.


5. Siūlyti projektuotojams patikslinti nuovažų skaičių.

 
2. SVARSTYTA. Deltuvos seniūnijos seniūno prašymas įrengti kelio ženklus Nr. 204 „Stop“ Vilties ir Siesikų g.,  Atkočių  k., Deltuvos sen., Ukmergės r. 


NUTARTA: Kreiptis į Lietuvos automobilių kelių direkciją prie Susisiekimo ministerijos su prašymu leisti įrengti pirmumo kelio ženklus Nr. 204 „Stop“ Vilties g. (rajoninis kelias Nr. 4822 Atkočiai–Bardiškėliai) ir Siesikų g., prie Atkočių k., Deltuvos sen., Ukmergės r. 

3. SVARSTYTA. UAB „Narbutas Furnitire Company“ plėtros direktoriaus prašymas įrengti pėsčiųjų perėją Žiedo g., Ukmergėje.


NUTARTA: 


1. Pritarti pėsčiųjų perėjos įrengimui Žiedo g., Ukmergėje. Siūlyti savivaldybės administracijos Statybos ir infrastruktūros skyriui organizuoti pėsčiųjų eismo infrastruktūros tęsinių įrengimą Žiedo g., šalia sankryžos su Žalgirio g, ir įtraukti pėsčiųjų perėjos įrengimą į darbo planus.


2. Siūlyti  savivaldybės administracijos Statybos ir infrastruktūros skyriui organizuoti dviejų įspėjamųjų kelio ženklų Nr. 128 „Pėstieji“ įrengimą Žiedo g., Ukmergėje.



4. SVARSTYTA. UAB „TERAGYDA“ direktorės prašymas įrengti neįgaliųjų transportui skirtą stovėjimo vietą automobilių stovėjimo aikštelėje Antakalnio g. 60, Ukmergėje, ir įrengti kelio ženklus Nr. 701 „Medicinos pagalba“.


NUTARTA: 

1. Pritarti neįgaliųjų transportui skirtos stovėjimo vietos įrengimui automobilių stovėjimo aikštelėje Antakalnio g. 60, Ukmergėje, ir siūlyti jos įrengimą organizuoti suinteresuotų asmenų lėšomis pagal suderintą su Vilniaus apskrities vyriausiojo policijos komisariato Ukmergės rajono policijos komisariatu schemą.


2. Siūlyti pareiškėjams kreiptis į Lietuvos automobilių kelių direkciją prie Susisiekimo ministerijos dėl paslaugų kelio ženklų Nr. 701 „Medicinos pagalba“ įrengimo Antakalnio g., Ukmergėje, prie UAB „TERAGYDA“ pastato.


5. SVARSTYTA. UAB „Akeso LT“ direktoriaus prašymas leisti įrengti kelio ženklą Kauno g., Ukmergėje.


NUTARTA: 



1. Pritarti kelio ženklo Nr. 701 „Medicinos pagalba“ su užrašu „Veterinarijos klinika“ ir papildoma lentele Nr. 802 „Atstumas iki objekto“, įrengimui Kauno g., Ukmergėje. Kelio ženklą rekomenduojama įrengti iniciatoriaus lėšomis pagal suderintą su Vilniaus apskrities vyriausiojo policijos komisariato Ukmergės rajono policijos komisariatu schemą.


2. Rekomenduoti UAB „Akeso LT“ savo lėšomis įrengti draudžiamąjį kelio ženklą Nr. 322 „Sukti į dešinę draudžiama“ Deltuvos g. 10B, Ukmergėje, prie išvažiavimo iš veterinarijos klinikos „Akeso“. Kelio ženklo įrengimas turi būti suderintas su Vilniaus apskrities vyriausiojo policijos komisariato Ukmergės rajono policijos komisariatu.


6. SVARSTYTA. Kolektyvinis gyventojų prašymas įrengti greičio ribojimo kalnelį XXX., Ukmergėje.


NUTARTA: Atidėti klausimo nagrinėjimą iki kito Saugaus eismo komisijos posėdžio. 

Įpareigoti Aidą Dutkų nuvykti į vietą, įvertinti eismo saugumo situaciją XXX, Ukmergėje, ir pateikti pasiūlymą tinkamiausiai eismo saugumo priemonei įrengti.



7. SVARSTYTA. Kolektyvinis gyventojų prašymas įrengti greičio ribojimo kalnelius XXX, Ukmergėje.



NUTARTA: 


1. Nepritarti greičio ribojimo kalnelių įrengimui XXX, Ukmergėje.



2. Siūlyti savivaldybės administracijos Statybos ir infrastruktūros skyriui organizuoti pirmumo kelio ženklo Nr. 204 „Stop“ įrengimą A. Baranausko g., Ukmergėje, prie Kareivinių–A. Baranausko g. sankryžos.



8. SVARSTYTA. Ukmergės rajono vartotojų kooperatyvo direktorės prašymas apriboti transporto eismą Giedraičių g., prie pastato Kęstučio a. 6, Ukmergėje.


NUTARTA: Pritarti dviejų draudžiamųjų kelio ženklų Nr. 303 „Motorinių transporto priemonių eismas draudžiamas“ įrengimui Giedraičių g., prie pastato Kęstučio a. 6, Ukmergėje, ir siūlyti savivaldybės administracijos Statybos ir infrastruktūros skyriui organizuoti minėtų kelio ženklų įrengimą.
 


9. SVARSTYTA. Kelio ženklo „Ribotas greitis“ (30 km/h) įrengimo klausimas Žemaičių g., Ukmergėje.


NUTARTA: Pritarti prašymui ir siūlyti savivaldybės administracijos Statybos ir infrastruktūros skyriui organizuoti kelio ženklo Nr. 329 „Ribotas greitis“ (30 km/h) Žemaičių g., nuo Klaipėdos g. pusės, įrengimą.


10. SVARSTYTA. Greičio ribojimo klausimas Liūnelių k., Vidiškių sen., Ukmergės r.


NUTARTA: Pritarti dviejų draudžiamųjų kelio ženklų Nr. 329 „Ribotas greitis“ (30 km/h) įrengimui Vengravos g., Liūnelių k., Vidiškių sen., Ukmergės r. Kelio ženklų įrengimą organizuoja Ukmergės rajono savivaldybės administracijos Vidiškių seniūnija.  


11. SVARSTYTA. Pėsčiųjų perėjų įrengimo klausimas Miškų g., Ukmergėje, (prie Miškų g. 34 namo) ir S. Daukanto g., Ukmergėje, prie Gedimino–S. Daukanto g. sankryžos.


NUTARTA: Pritarti pėsčiųjų perėjų įrengimui Miškų g., Ukmergėje, (prie Miškų g. 34 namo) ir S. Daukanto g., Ukmergėje, prie Gedimino–S. Daukanto g. sankryžos. Siūlyti  savivaldybės administracijos Statybos ir infrastruktūros skyriui įtraukti minėtų perėjų įrengimą į darbo planą.


12. SVARSTYTA. Kiti klausimai.


NUTARTA: 


1. Įpareigoti Aidą Dutkų pateikti rekomendacijas projektuotojams, vykdantiems rekonstrukciją Klaipėdos g, Ukmergėje:


- koreguoti horizontalųjį ženklinimą (Nr. 1.16) ir kelio ženklą Nr. 507 „Eismo kryptys sankryžoje“ prie sankryžos su Kauno g., užtikrinant galimybė važiuoti tiesiai;


- prie išvažiavimo iš automobilių stovėjimo aikštelės prie parduotuvės „TOPO CENTRAS“ (Kauno g. 9, Ukmergėje) į Klaipėdos g., vietoje kelio ženklo Nr. 403 „Važiuoti į kairę“, įrengti kelio ženklus Nr. 322 „Sukti į dešinę draudžiama“ ir Nr. 506 „Įvažiavimas į vienpusio eismo kelią“;


- siekiant užtikrinti tinkamą matomumą, prie pėsčiųjų perėjos palikti 5 m laisvą ruožą automobilių stovėjimo aikštelėje;


- 15 m sumažinti žalią veją nuo pėsčiųjų perėjos pusės;


- palikti saugaus eismo komisijos sprendimu patvirtintus kelio ženklus Nr. 333 ,,Stovėti draudžiama“ ir  Nr. 105 „Vaikai“.


2. Informuoti Vilniaus apskrities vyriausiojo policijos komisariato Ukmergės rajono policijos komisariatą apie padažnėjusius nustatyto greičio viršijimo atvejus Vilniaus g., Ukmergėje, ir siūlyti skirti didesnį dėmesį transporto priemonių greičio kontrolei.

Posėdžio pirmininkas                                                                                        Stasys Jackūnas
Posėdžio sekretorė                                                                                             Aida Kravcova

